Ħoss Qawwi! Kwiet kwiet u jien waħdi nagħmel ix-xogħol tal-iskola. Lanqas nista' nilgħab xi logħba għax dan il-komponiment ma nista' nispiċċah b'xejn. Bummmm!!! Ħoss Qawwi li damdam id-dar kollha. Immur nittawwal barra ħalli nara x'inhu jiġri. Nasal qrib tal-gallarija biex nittawwal barra u issa qiegħed inxomm riħa stramba. Inħares u bilkemm nista' nara bid-daħna magħquda li ġejja minn faċċata. Issa li li qiegħed fil-gallarija nista' wkoll nisma' xi twerżiq. Dik id-dar tax-xwejħa Anna! Miskina dik hi qiegħed twerżaq! Nitlaq niġri għall-mowbajl u nibda nċempel għall-għajnuna filwaqt li ninżel it-taraġ sitta sitta. Tal-emerġenza jistaqsuni jekk hemmx xi ħadd ġewwa. Jien nipprova nispjega li qiegħed nisma' t-twerżiq u li fid-dar toqgħod mara anzjana. Ma nafx kif, imma insib ruħi quddiem il-bieb ta' Anna u qiegħed inħabbat il-bieb qisni miġnun. Qiegħed inħoss lil xi ħadd itaptapli fuq dahri. Indur u nara lil Frans il-ġar bis-sellum li juża għax-xogħol. Dan iserraħ is-sellum mal- gallarija ta' Anna u jitla' miegħu qisu żiffa riħ. Qiegħed inħossni ġo ħolma kerha imma griżmejja qiegħed inħosshom jaħarquni bid-duħħan. Frans wasal fuq u jien mwaħħal mas-sellum biex ma jiċċaqlaqlux. Anna mitluqa mal-art ma tiflaħx titkellem bid-duħħan u bil-biża'. Frans jerfagħha u joħroġ biha fil-gallarija. Il-ħaddiema tat-tifi tan-nar waslu bl-eżatt biex jgħinu lil Frans iniżżel lil Anna. Anna qiegħda tiġi f'tagħha bl-għajnuna tat-tabib tal-ambulanza. Jien ukoll qiegħed nieħu ftit ossiġnu minħabba d-duħħan imma l-kbir issa għadda. Ommi waslet u t-tabib qiegħed jgħidilha li jien nista' mmur id-dar.
Ħoss Qawwi! (Eytan Attard Vella – 8B)